GiliGold/VAD_KnessetCorpus huggingface dataset:
צחי הנגבי: זאת המלאכה שעושים היום בשתי רשויות: נחל הקישון, אתם מכירים את הבעיות; נחל הירקון, אתם מכירים גם את הפעולה היום-יומית שנעשית כדי להחזיר את הנחל לחיים.
מוחמד כנעאן: גם נחל נעמן?
צחי הנגבי: לנחל נעמן לא הוקמה הרשות בשעתו.
רות רוטנברג: כי אין לו הרבה רשויות גובלות.
רות רוטנברג: זה נהריה ומועצה אזורית אשר, וזה במסגרת איגוד ערים לאיכות סביבה שמטפל.
רות רוטנברג: אין צורך ברשות.
רות רוטנברג: הנחלים האלה, הוכר לגביהם הצורך.
צחי הנגבי: רשויות נחל הוקמו לנחלי הירקון והקישון כיוון שהנחלים מתפרסים לאורך מרחב גדול עם רשויות רבות ואז צריך לתאם את הפעילות שלהם.
נסים זאב: אי-אפשר להטיל אחריות על רשות כמו נהריה?
נסים זאב: השר לאיכות הסביבה צחי הנגבי: לרשות המקומית אין כסף.
נסים זאב: הייתי אומר השתתפות ממשלתית.
נסים זאב: הרי אפשר לקבל החלטה ברמה העקרונית.
נסים זאב: ככה הנחלים יהיו מכוסים, אולי לא כולם, אבל עוד נחלים מעבר לירקון ולקישון.
צחי הנגבי: הממשלה לקחה את הפיקוד לפני שנים והיא אמרה: אם אני אסמוך על הרשות המקומית, שיש לה בעיות ארנונה וכו', לא יקרה כלום.
צחי הנגבי: העירייה מזרימה את הביוב לנחל.
צחי הנגבי: אז היא תטפל בזה?
מרים פרנקל-שור: (קוראת סעיפים 1-4 בהצעת החוק).
מרים פרנקל-שור: לגבי סעיף 4(2), לגבי שום נציג לא כתוב מספר הנציגים.
מרים פרנקל-שור: לגבי נציגי הציבור כתוב: שלושה נציגי ציבור.
מרים פרנקל-שור: לשם מה התוספת הזו: "למעט נציגי הציבור לפי סעיף 5(5)?
מרים פרנקל-שור: זה מובן מאליו.
צחי הנגבי: נכון, אפשר לוותר.
צחי הנגבי: ברגע שכתוב שלושה זו חזרה.
רות רוטנברג: זו היתה בקשה של משרד המשפטים.
רות רוטנברג: זה לא גורע, זה כאילו מבהיר, זו חזרה.
רות רוטנברג: זה ברחל בתך הקטנה.
רות רוטנברג: זה לא יכול להזיק.
אורי אריאל: מירי, איפה נכנסת ההסתייגות של קק"ל?
מרים פרנקל-שור: ההסתייגות של קק"ל אמורה להיכנס בסעיף 3.
אורי אריאל: קק"ל מוכרת לכולם.
אורי אריאל: היא גורם מממן מאוד.
אורי אריאל: קק"ל היא ארצית.
אורי אריאל: יש לה אינטרסים לאומיים.
מרים פרנקל-שור: השאלה אם זה לא מפר את האיזון?
רות רוטנברג: יש נציג קק"ל על סמך הגורמים שיש להם עניין.
צחי הנגבי: בפועל יש.
רות רוטנברג: גם כתוב בצו.
רות רוטנברג: כי אם יהיה בחוק, אז צריך להזמין הרבה ארגונים אחרים והם גם ירצו.
מרים פרנקל-שור: למה הם רוצים להיות מעוגנים באופן סטטוטורי?
אורי אריאל: הם רוצים להיות בטוחים שהם נמצאים בכל מקום היות ואין ריאה ירוקה.
צחי הנגבי: אתה בטוח שזאת עמדתם?
צחי הנגבי: אין לנו בעיה עם זה, כי בפועל הם נמצאים.
רות רוטנברג: אולי יהיה נחל שהם לא ירצו?
רות רוטנברג: למה לחייב אותם בלי לשמוע אותם?
מוחמד כנעאן: עדיף לשמוע אותם.
משה גפני: אני מכניס את זה בתור הסתייגות.
משה גפני: שנציגי קק"ל ידברו אתי.
משה גפני: אם נצטרך, נאשר את זה במליאה.
משה גפני: אם לא נצטרך, זה מופיע בצו.
משה גפני: אם יהיה סיכום, השר יודיע שהוא מבקש להוסיף את זה.
רות רוטנברג: אמרתי למירי שנקבל החלטה שכן להשאיר מה שהתלבטנו קודם כי פה השרים קובעים ופה החוק קובע.
רות רוטנברג: ולכן צריך להשאיר את זה כלשונו.
רות רוטנברג: זה לא מיותר.
משה גפני: למה את חושבת שצריך?
רות רוטנברג: מפני שבסעיף 6(ב) כתוב: השר יקבע את מספר הנציגים.
רות רוטנברג: אחר-כך אמרנו לכל אחת מהקבוצות והוספנו פה: למעט נציגי הציבור לפי סעיף 5(5), כי זה לא השר, זה קבוע בחוק.
מרים פרנקל-שור: היה צריך לקבוע את זה בחוק מכיוון שלגבי אף חבר רשות נחל לא כתוב מה מספר הנציגים של אותו הגוף.
מרים פרנקל-שור: היום כתוב מה מספר הנציגים.
רות רוטנברג: אבל רק לגבי נציגי ציבור.
רות רוטנברג: לכן, בסעיף 6(ב) שמדבר על קבוצות אחרות, שהם לא נציגי ציבור, צריך להגיד שהשר יקבע.
מרים פרנקל-שור: אבל התוספת היא: למעט נציגי ציבור לפי סעיף 5(5).
רות רוטנברג: מפני שאת נציגי הציבור החוק קבע.
מרים פרנקל-שור: לכן לא צריך את הפיסקה: למעט נציגי ציבור, כי השר לא צריך לקבוע.
צחי הנגבי: בואו נשאיר את זה למנסחים.
מרים פרנקל-שור: נשאיר את זה לגברת נוגה ענתבי.
מרים פרנקל-שור: (קוראת סעיפים 5-20).
משה גפני: בסעיף 4 בפיסקה (2)(2) מה שיוחלט לגבי העניין הזה, כך יהיה הניסוח.
משה גפני: לגבי הנושא של הקרן הקיימת, החברים יגישו הסתייגות.
נסים זאב: יש לי הסתייגות שאמרתי אותה לפני כן לגבי נציגי ציבור.
נסים זאב: שהנציגים יהיו נציג משרד החקלאות ונציג משרד הפנים.
משה גפני: חבר-הכנסת נסים זאב מגיש הסתייגות לסעיף הזה.
מרים פרנקל-שור: סעיף 5 קובע: "חברים ברשות נחל יהיו: 1.
מרים פרנקל-שור: נציגים של הממשלה.
משה גפני: הוא רוצה בסעיף 3 פיסקה (5), הוא מבקש שלושה נציגי ציבור וכו', שהשר ימנה אותם אבל שזה יהיה בהתייעצות עם שרי הפנים והחקלאות.
נסים זאב: או עם המשרדים, לא משנה.
נסים זאב: מוחמד כנעאן: למה?
נסים זאב: אין קשר כאן, כי השר הממונה זה השר לאיכות הסביבה.
משה גפני: אתה רשאי כמובן להגיש הסתייגות.
משה גפני: אנחנו נביא את זה למליאה והשר יבקש לדחות את ההסתייגות.
משה גפני: ואז נראה למי יש יותר כוח, לממשלה או לך.
נסים זאב: נכון, מי שישכנע.
מוחמד כנעאן: לסעיף נציגי ציבור אני מבקש לרשום הסתייגות רק לצורך דיבור.
משה גפני: מי בעד הצעת חוק רשויות נחלים ומעיינות (תיקון), התשס"ב-2002, כפי שהערתי את ההערות לגבי הניסוח וכו', ירים את ידו?
משה גפני: ה צ ב ע ה בעד הצעת החוק – 3 נגד – אין הצעת חוק רשויות נחלים ומעיינות (תיקון), התשס"ב-2002 נתקבלה.
משה גפני: 3 בעד, אין נגד.
איוב קרא: אני פותח את ישיבת ועדת הפנים ואיכות הסביבה.
איוב קרא: הרב גפני ביקש ממני לנהל את הישיבה ואעשה זאת ברצון.
איוב קרא: אנחנו לא יודעים אם זה נכון, אנחנו לא מכירים את העובדות.
איוב קרא: שוחחתי עם שר המשטרה, הוא הודיע לי שהקים ועדת בדיקה שאמורה הייתה בסוף השבוע לתת את מסקנותיה.
איוב קרא: אנחנו נשמע מנציג המשטרה היכן הדברים עומדים ונשמע פרטים בסוגיה.
איוב קרא: אנחנו רוצים לדעת פעם אחת ולתמיד מה האמת.
איוב קרא: זה לא רק עניין של צבא-משטרה, יש פה גם כן מצב של דברים שקורים כל כמה חודשים כשקצין שהמבטא שלו מסגיר אותו שהוא איננו יהודי והוא נתקל בבעיה כזו או אחרת עם גורמים כאלו או אחרים שלא מזהים עם מי יש עסק.
איוב קרא: זה מביך את כל המערכת וזאת לא פעם ראשונה, היו בעבר מקרים דומים אם כי לא ברמה הזו.
איוב קרא: גם אם היו שם דברים לא נכונים והם נמצאים אשמים אין זה נכון להגיע למצב שאלופי משנה ותתי אלופים צריך להתנהג אליהם כמו "אספסופים".
איוב קרא: אנחנו רוצים לשמוע פרטים בסוגיה הזו, ולא מדובר רק בעניין המשטרתי אלא גם בהשלכות הציבוריות.
איוב קרא: אנחנו מקווים שמקרה כזה לא יחזור על עצמו כל כמה חודשים.
איוב קרא: סגן מפקד תחנת הגליל נשמח מאוד לשמוע ממך פרטים אודות המקרה ספציפית להוציא את העננה הזאת.
שרגא לוי: ראשית, לגבי האירוע עצמו אני מניח שלא פה המקום שנוכל לדון באירוע עצמו מכיוון שמבחינה פרוצדורלית למעשה בגלל תלונות סותרות ובגלל הפרוצדורה שמחייבת התלונות עצמן נבדקות על ידי שני גופים: גוף אחד שנקרא מח"ש (מחלקת חקירות שוטרים) שאמור להתייחס לטענות של מפקד חטיבת גבעתי והגוף השני הוא המשטרה הצבאית החוקרת, שגם היא בנסיבות של האירוע דרשה לקבל את החומר מהמשטרה ולפתוח בחקירה.
שרגא לוי: זה המצב המשפטי כרגע של החומר עצמו.
איוב קרא: זאת אומרת נפתחו שני תיקים?
איוב קרא: גם במצ"ח (משטרה צבאית חוקרת) וגם במשטרת ישראל?
שרגא לוי: לא במשטרת ישראל.
שרגא לוי: מאחר והנושא נמצא בחקירה של מח"ש המשטרה לא יכולה לחקור את האירוע עצמו עד אשר מח"ש יסיים.
שרגא לוי: יש הרבה חלופות, מח"ש יכול לסיים ולמעשה לטפל בכל הסוגיה וישנה אפשרות שהוא יכול להחזיר את זה גם חזרה למשטרה ולומר להם שעד כאן הם טיפלו בזה ומפה והלאה זה עובר לטיפול המשטרה.
שרגא לוי: לגבי מצ"ח אני לא יודע, אני לא מכיר את הפרוצדורה, אני לא עוסק בנושא והנושא גם לא מוכר לי.
שרגא לוי: על פי דין למעשה מהרגע שמצ"ח דורש לקבל חומר, ומאחר והיה פה מעורב קצין צבא וגם אחד המתנדבים (שוטר צבאי) אני מניח שזו הסיבה שהם ביקשו.
שרגא לוי: אנחנו נענינו מיד לפנייתם ולמחרת קיבלו את החומר על פי בקשתם.
שרגא לוי: לגבי השוטרים והמתנדבים הם נמצאים למעשה היום בחקירה במח"ש על פי הזימון של מח"ש ואנחנו ממתינים לקבל את התשובה שלהם.
שרגא לוי: לגבי הנושא של הוועדה אכן מונתה ועדה מידית, למחרת ביום שישי.
שרגא לוי: אני עמדתי בראש הוועדה, בפעולה מאוד מהירה עם קצין נוסף, קצין ביקורת תלונות הציבור של המחוז הצפוני (איש צוות שלי), למעשה עמד בפנינו חומר.
שרגא לוי: צריך לזכור שברגע שנכנסות מערכות אחרות לנושא צריך גם לדעת איפה לעצור כי אני יכול באיזשהו מקום אולי לשבש חקירה של מחלקת חקירות שוטרים.
שרגא לוי: בפניי עמד חומר של אותו ערב ואותו בדקתי והגשתי את המסקנות שלי שמתייחסות לבדיקת האירוע עצמו, ללא הפנים הנוספות של עבירות פליליות (אם למשל היה שימוש בכוח) או דברים נוספים שעולים שם, שהם לא בסמכותי, ההפך החוק מונע ממני.
שרגא לוי: לגבי האירוע עצמו אני מסכים: מדובר פה באמת באירוע חריג, אירוע מצער.
שרגא לוי: אני לא מכיר אירועים כאלה ואין ספק שבאמת מדובר פה באירוע חריג.
שרגא לוי: הנסיבות שלו הן די מורכבות אבל בכל מקרה אני גם ציינתי בדוח שלא הייתה שם פרופורציה של דברים.
שרגא לוי: אני לא יכול להיכנס פה לעומקם של דברים מכיוון שיש דברים שאני שומע אותם אבל אני מנוע מבחינת הפרוצדורה להתייחס לזה.
איוב קרא: לגבי ועדת הבדיקה שמינה שר לביטחון פנים בטח מדובר ביותר השלכות ציבוריות סביב זה.
שרגא לוי: כן, בוודאי.
שרגא לוי: למעשה המנדט שלי היה לבדוק את האירוע.
שרגא לוי: אגב, אני יכול לציין שעוד לפני שמוניתי, ערב קודם שהאירוע התחיל אנחנו גם במרחב ראינו את האירוע כחריג.
שרגא לוי: לכן גם מפקד התחנה ומפקד המרחב הגיעו מיד לתחנה לטפל בנושא הזה מכיוון שכמנהגנו לא רצינו שהנושא הזה יתפוס גובה.
שרגא לוי: גם כך זה הגיע לממדים שחורגים מהרצוי.
שרגא לוי: אנחנו מאמינים שבאותו לילה פעולות שננקטו מיתנו את הנושא.
שרגא לוי: מבחינת הבדיקה עצמה התייחסה מי שהיה מעורב פיזית במאורע, אם זה לגבי אלוף משנה עמאד פארז, שם היה מדובר במספר שוטרים ומתנדב.
שרגא לוי: הנושא של תת אלוף חצבני הוא נושא שונה.
איוב קרא: תת אלוף חצבני היה עם מדים?
שרגא לוי: הוא היה עם מדים.
שרגא לוי: שניהם היו עם מדים, אף אחד לא מעלה פה ספק בנושא.
שרגא לוי: תת אלוף חצבני היה אכן באירוע של החברה שנפגשו לזכר מלחמת לבנון אבל הוא לא היה נוכח בכלל באירוע.
שרגא לוי: גם כשאלוף משנה עמאדהגיע לתחנה למעשה תת אלוף חצבני לא היה במקום, הוא הגיע לאחר מכן.
שרגא לוי: הוא העלה את טענתו בפני השר וגם את זה בדקתי.
שרגא לוי: בשלב ראשון לא נתנו לו להיכנס לתחנת המשטרה וזה נבדק על ידי.
שרגא לוי: אני הגשתי את המסקנות שלי לגבי האקט עצמו אבל הוא לא היה מעורב באירוע.
שרגא לוי: אני מבקש להדגיש את זה ואת זה אני יודע בוודאות גם משיחה אתו (קיבלתי מתת אלוף חצבני עדות) וגם מתוך בדיקה של החומר עצמו, של השוטרים וכל מי שהיה באותו אירוע.
שרגא לוי: הוא הגיע לאחר מכן וגם הוא הגיע מאותה המגמה להוריד את המתח.
איוב קרא: זאת אומרת שקראו לאלוף משנה עמאד פארז לג'יפ המתנדבים?
איוב קרא: חצבני לא היה באירוע.
שרגא לוי: לא.
שרגא לוי: הוא היה בפנים.
שרגא לוי: יש פה נקודה מאחר והנושא עבר למח"ש אני לא לקחתי עדות מאלוף משנה אמד.
שרגא לוי: אני יודע בוודאות שהוא יצא החוצה.
איוב קרא: עמאדיצא החוצה?
שרגא לוי: עמאדיצא החוצה.
שרגא לוי: תת אלוף חצבני לא מעורב בכלל.
שרגא לוי: זאת אומרת, כל זמן האירוע הוא היה בתוך המסעדה, הוא לא יצא החוצה בכלל ולא היה מעורב בשום אקט מתוך האירוע עצמו.
שרגא לוי: הוא בא לתחנה לאחר האירוע מיוזמתו על מנת להרגיע את המצב.
שרגא לוי: בהתחלה הייתה איזשהו תקלה, לא נתנו לו להיכנס כי העסק היה מאוד חם, אחריו הגיעו עוד אנשים אבל בסופו של דבר הוא נכנס, התערב ואני מאמין שהוא סייע להרגיע את הרוחות.
שרגא לוי: זאת הייתה המגמה גם של מפקד התחנה שהגיע מביתו ומפקד המרחב כדי לתת לעניין את הפרופורציה המתאימה.
שרגא לוי: מי שיצא החוצה זה אכן אלוף משנה עמאד פארז.
איוב קרא: הקצינים היו כולם עם מדים או רק חלקם?
שרגא לוי: חלק היו עם מדים.
שרגא לוי: בחוץ, בקטע של האירוע שמדובר בו למעשה היה רק אלוף משנה עמאד פארז.
שרגא לוי: הוא יצא להזיז את האוטו.
יגאל ביבי: הוא יצא להזיז את האוטו?
יגאל ביבי: הוא יצא?
שרגא לוי: את זה אני לא יודע.
שרגא לוי: אני לא יודע לתת תשובה לנושא למה למעשה הוא לא הזיז את הרכב.
איוב קרא: מה סמכויות של מתנדב כזה?
איוב קרא: גם במקרה של הילד בן 4 שנורה היה מתנדב.
יגאל ביבי: אבל לידו היה שוטר רגיל.
איוב קרא: גם פה.
איוב קרא: העניין מה התפקיד של המתנדב?
איוב קרא: מה הסמכויות של מתנדב כזה שרואה אלוף משנה, מפקד חטיבת גבעתי מתנדב והוא אומר בוא, אני שם לך אזיקים?
שרגא לוי: ראשית לגבי מתנדבים ברגע שהם יוצאים לפעילות במסגרת עבודתם הם נרשמים כדין, מקבלים תדריך.
שרגא לוי: למעשה על פי החוק יש להם סמכויות של שוטר.
שרגא לוי: כל הנושא הזה מאוגד בחוק, בנושא הזה אין ספיקות.
שרגא לוי: אם אתה שואל לגבי האינטראקציה עצמה אם היא הייתה נכונה, אז לא, היא לא הייתה נכונה.
שרגא לוי: אני עצמי הגעתי למסקנה הזאת ולכן המלצתי להקפיא את המשך פעילותו של אותו מתנדב.
יגאל ביבי: אני לא מבין למה למחרת לא ישעו את השוטרים האלה?
שרגא לוי: כבודו הגיע בשלב שחסר אינפורמציה.
יגאל ביבי: אני קורא כל השבוע אינפורמציה כתובה.
שרגא לוי: עם כל הכבוד אני לא ניזון מהתקשורת, אני חי את השטח, אני חי את המציאות בעיקרון ואני לא שם את היד שלי על כל מה שכתוב.
יגאל ביבי: אתם מעקלים מה זה?
יגאל ביבי: אלוף משנה שרצה לא להטריח את הנהג שלו, שנוהג בעצמו ומראה על צניעות, הגיע ישר מהשטח - אני יודע, הבן שלי הוא גם כן סגן אלוף ואני יודע כמה לילות הם לא ישנים, אז אתם שמים לא אזיקים ואתם לא מזדעזעים ולא באותו לילה הלכתם כל הצמרת וביקשתם סליחה ממנו?
יגאל ביבי: ולא זרקתם את האנשים ה- "דבילים" האלה?
יגאל ביבי: אני לא מבין אתכם! זה בושה לעם ישראל.
יגאל ביבי: אני מזועזע.
יגאל ביבי: במקרה הבן שלי חייל בגבעתי ואני יודע כמה הם מעריכים אותו, אבל זה בושה.
יגאל ביבי: תעשו משהו.
יגאל ביבי: היה צריך ללכת אליו הביתה באותו לילה ולבקש ממנו סליחה.
יגאל ביבי: מה השתגעתם?
יגאל ביבי: לשים אזיקים??
יגאל ביבי: על אלוף משנה, על מח"ט גבעתי?
יגאל ביבי: אתם חוקרים, בודקים, מדברים - תזדעזעו! תזרקו את האנשים האלה.
שרגא לוי: ראשית, כן טיפלנו.
שרגא לוי: אני רוצה להחזיר אותך קודם כל להתחלה, לקטע הראשון שלא היית כאן ולהסגיר דבר אחד: הנושא הזה הועבר לטיפול של מח"ש ומשטרה צבאית חוקרת למעשה מידית.
שרגא לוי: ברגע שההליכים האלה מתקיימים אסור לנו לנקוט בשום הליך כל זמן ששני הגופים האלה, המוסמכים על פי דין לטפל במקרה שקרה פה בגלל התלונות.
שרגא לוי: אסור לנו למעשה לנקוט אלא בצעדים כפי שהמלצתי, וההמלצות שלי התקבלו על י די מפקד המחוז, המפקח הכללי ואני מניח גם השר.
שרגא לוי: בשלב הזה כל זמן שמתנהלת חקירה הדבר היחידי שניתן לבצע זה להקפיא את הפעילות.
שרגא לוי: זאת אומרת, אותם אנשים, אותם מתנדבים שהיו מעורבים לא יהיו בפעילות.
איוב קרא: ניצב משנה שרגא לוי, סגן מפקד המרחב, אנחנו לא מתכוונים להיות תחליף לבית המשפט, באמת.
איוב קרא: אנחנו רוצים תשובות עקרוניות.
איוב קרא: למשל: האם מתנדבים עוברים בדיקה של השירות?
איוב קרא: האם ניתנת סמכות של שוטר לכל אחד מהם?
איוב קרא: איך נקבע מעמדם?
איוב קרא: בעצם זה "פאשלה" אבל לפני כמה ימים גם היה ירי, זאת סוגיה שצריכה להיבדק מבחינה עקרונית.
איוב קרא: הסיטואציה הזאת שנקלעים אליה כל פעם עם מתנדבים אזרחיים בתוך המשטרה האם היא ראויה בכלל שתתקיים, או בכלל לתת להם סמכות כלשהי?
איוב קרא: אולי צריך לבדוק שרק שוטר ידבר, הם יהיו נלווים אליו אבל אנחנו רואים היום שהם אקטיביים מאוד.
איוב קרא: אנחנו לא רוצים להיות בית משפט או חקירה או מח"ש, או מצ"ח, אנחנו רוצים תשובות עקרוניות לגבי הטעויות שחוזרות על עצמן כל פעם בנושא המתנדבים.
שרגא לוי: אני אגדיר כמה דברים אולי לפני זה.
שרגא לוי: ראשית, למעשה לא לזה התבקשתי לבוא לכאן.
שרגא לוי: לא שאני לא יודע ואני יכול להגיד מה שאני יודע, אני לא ממונה ישירות על המערכת אבל יש לי את רוב התשובות.
שרגא לוי: אני לא מתייחס לאירוע שהיה במוצאי שבת כי אני לא מכיר את הפרטים.
יגאל ביבי: עבר שבוע ואתה עדיין לא מכיר את הפרטים?
שרגא לוי: אני מדבר על האירוע של מוצאי שבת.
יגאל ביבי: עברו שלושה ימים ואתה לא מכיר את הפרטים עוד?
שרגא לוי: זה לא באזור שלי.
שרגא לוי: אני מניח שגם שם מונתה ועדה שתחקור את הנושא הזה.
שרגא לוי: ברגע שאני אקבל פרטים מדויקים אני אדע.
שרגא לוי: אני זהיר מאוד בדבריי.
שרגא לוי: לגבי התפקיד זאת אכן שאלה נקודתית צודקת גם במקרה הזה.
שרגא לוי: אחת הסיבות שאני המלצתי שאותו מפקד לא ימשיך בשלב זה בתפקידו מכיוון שהמתנדב לא היה צריך להיות אקטיבי באותו רגע.
שרגא לוי: המתנדב צריך להיות אקטיבי באותו רגע שאני מכניס אותו לאקטיביות.
שרגא לוי: יש פה איזשהו דבר שהוא די מורכב כי אני מניח שמצ"ח בגלל זה ביקש ... שוטר צבאי.
שרגא לוי: זאת אומרת, מעבר לזה שהוא בא כמתנדב למשמר האזרחי הוא שוטר צבאי בחיי היום-יום שלו בצה"ל.
שרגא לוי: לכן המשטרה הצבאית החוקרת ביקשה את החומר אליה כדי לבדוק ולטפל בנושא.
שרגא לוי: המתנדב הוא תמיד מספר שתיים, אנחנו קוראים לזה "מכפיל כוח".
שרגא לוי: אם יש לי שני שוטרים ושתי מתנדבים אז אני עושה שתי ניידות.
שרגא לוי: במקום שאני אעבוד עם ניידת אחת באים שתי מתנדבים ואני מפצל שוטר-מתנדב, שוטר-מתנדב.
יגאל ביבי: אבל השוטר זה המוביל.
שרגא לוי: אבל צריך להבין שמבחינת החוק הדין הוא דין אחד.
שרגא לוי: ברגע שהוא חותם ביומן, מקבל תדריך ויוצא כדין - הם גם מקבלים הכשרה, עושים תחקיר יותר מעמיק וכמו שהשוטרים חייבים לעשות כל הזמן הדרכה גם אותם מתנדבים יש איזשהו גרף הדרכה שנתי שחייבים להתעדכן.
שרגא לוי: עם פקודת המעצרים הכנסת שינתה את החוק וזה מחייב גם אותם כי הם למעשה נמצאים בשטח, הם צריכים להכיר את זה ואנחנו לא רוצים להעמיד "מכשול בפני עיוור".
שרגא לוי: לכן את הנקודה הזאת שציינת אני מקבל והבחור לא פעל נכון.
שרגא לוי: מכיוון שהמתנדב בשלב הזה פעל לפניו ובהתאם להנחיות שלנו אנחנו מצפים שהשוטר יטפל באירוע והמתנדב יסייע בידו.
שרגא לוי: היה שם אקט שהמתנדב פעל מעבר.
שרגא לוי: זה מצד אחד נבדק על ידי מח"ש כי הוא חייב דין וחשבון כי הוא פעל כשוטר, ומצד שני הנושא של משטרה צבאית חוקרת בגלל השיקולים שלהם.
איוב קרא: האם החשד שלהם או הסיבה למעצר היה המבטא של אותו קצין?
איוב קרא: או חשד שהוא אולי עונד דרגות מזויפות או סיבה אחרת?
יגאל ביבי: הוא היה עם מדים?
איוב קרא: בטח.
איוב קרא: מה הנחה אותו להתנהג כך לשוטר?
שרגא לוי: ראשית, אין שום קשר למבטא.
שרגא לוי: אם יש לו איזשהו מבטא שנשמע ערבי או משהו כזה
איוב קרא: את זה לא אמרתי.
איוב קרא: אני רק שואל, זאת ספקולציה.
שרגא לוי: אתה שאלת ספקולציה, אני מתמקד: אין לזה שום קשר, לא היה ספק בשלב הזה שאכן מדובר פה בקצין צבא.
שרגא לוי: לא הייתה פה איזושהי בעיה.
שרגא לוי: הבעיה זה הנושא של הזזת הרכב בעיקרון ומפה מתחיל האירוע.
שרגא לוי: השאלה איפה נאבדו הפרופורציות זה נושא שאני לא יכול לבדוק אותו כרגע.
שרגא לוי: יש גרסה אחת ויש גרסה שניה.
שרגא לוי: אחת שהוא יצא החוצה להזיז את האוטו, עובדתית האוטו לא זז.
שרגא לוי: מצד שני השוטרים אומרים שהוא לא רצה להזיז את האוטו.
יגאל ביבי: אם דיברו אתו בוולגריות אז בטח שהוא לא רצה להזיז.
שרגא לוי: אני רוצה להדגיש שבאותו מעמד לא רק האוטו הזה היה מעורב באירוע, היו עוד כמה מכוניות.
שרגא לוי: כל המכוניות זזו חוץ מהרכב של אלוף המשנה.
יגאל ביבי: חוץ מהרכב של האלוף משנה היו עוד רכבים שחנו לא טוב?
שרגא לוי: בוודאי.
שרגא לוי: המשטרה הרי לא הגיעה לשם באקראי.
שרגא לוי: מדובר בשכונה שבנויה בצורה כזו שחסימת חניה מונעת כניסה ויציאה של כל תושבי השכונה.
שרגא לוי: הכניסה נחסמה על ידי מספר רכבים, בין היתר הרכב הזה ונתבקשו האנשים פשוט מאוד להזיז את הרכבים.
איוב קרא: לא היה באיזושהי מידה הלשנה או מלחמה בין שתי מסעדות שם?
שרגא לוי: אני מכיר רק מסעדה אחת.
שרגא לוי: אגב, התלונה הייתה למעשה של תושבי השכונה.
שרגא לוי: הם גם התלוננו שלקח יותר מדי זמן עד שהמשטרה הגיעה ונמנע מהם האפשרות לצאת ולהיכנס מהשכונה.
שרגא לוי: אנחנו יודעים בדיוק מאיפה מקור התלונה.
יגאל ביבי: הוא חנה על המדרכה, לא?
שרגא לוי: מדובר פה בשכונה מין חצר גדולה שיש עליה כניסה.
שרגא לוי: המסעדה נמצאת בחלק המערבי של השכונה הזאת.
שרגא לוי: ברגע שאתה חוסם את הכניסה אתה מונע את האפשרות מהתושבים להיכנס ולצאת.
שרגא לוי: מפה למעשה מתחילה התלונה שהם ביקשו שהמשטרה תבוא ותטפל בנושא ותזיז את הרכבים.
שרגא לוי: בהתחלה דובר על רכבים ובסוף דובר על הרכב הזה על מנת שהם יוכלו לצאת.
שרגא לוי: המשטרה לא יכולה במצב כזה לא להתייחס, אין מישהו אחר אחרת מישהו אחר ייקח את החוק לידיים או שיגרמו נזק לרכבים.
שרגא לוי: זה דברים שאנחנו רגילים לטפל בהם יום-יום בעיקרון.
יגאל ביבי: אני קודם כל מאוד מעריך את השוטרים המתנדבים, זה כוח אדיר למשטרה.
יגאל ביבי: לפני 25 שנה הקמתי את המשמר האזרחי בטבריה ואני יודע עד כמה הנושא הזה חשוב.
יגאל ביבי: בכל מערכת יש חריגים אבל יש פה דברים שאני לא מבין.
יגאל ביבי: המסעדה הרי לא נולדה באותו יום, אירועים במסעדה יש כל לילה וכל לילה חוסמים שם, כל לילה ישנם שם עבריינים.
יגאל ביבי: לא שמענו אף אחד מהעבריינים במשך החודשים הקודמים לא שמענו ששמו עליו אזיקים.
יגאל ביבי: אז דווקא על אלוף משנה שהולך עם מדים שמים אזיקים?
יגאל ביבי: זה לא נראה לי.
יגאל ביבי: גם אם הוא התחצף אליהם אני בטוח שבימים קודמים היו כאלה שהתחצפו גם אליהם, אז שמו עליהם אזיקים?
יגאל ביבי: יכול להיות שקרתה "פאשלה" מזעזעת ואני לא יכול לעקל את זה אז אותו לילה מפכ"ל המשטרה היה צריך לטלפן, שר המשטרה היה צריך לבוא להתנצל, להוציא הודעה של דובר המשטרה שהייתה כאן אי הבנה, וזה דבר חריג, והאנשים יועמדו לדין.
יגאל ביבי: מילא.
יגאל ביבי: אם לכלכלו לפחות שינקו.
יגאל ביבי: אותי מרגיז זה שלא "ניקו" למחרת יותר מהעסק עצמו.
יגאל ביבי: אני רואה שאתה בקי בעניין אז תוציא הודעה, להגיד מה נקטתם, להתנצל, לעשות משלחת מכובדת של אנשים, לתת הרגשה טובה ואז הסיפור היה יותר מכובד.
יגאל ביבי: זה שמנסים לעשות את זה כאילו זה תלונה רגילה זה לא נכון.
יגאל ביבי: זאת לא תלונה רגילה, זאת פגיעה בכל צה"ל, זאת פגיעה בחטיבה גבעתי, זאת פגיעה ביחסים הטובים בין הדרוזים ובינינו.
יגאל ביבי: לכן אני אומר שכל הדברים האלה חייבים תיקון.
יגאל ביבי: לדעתי כל יום שחולף והמשטרה, ושר המשטרה ומפכ"ל המשטרה לא עושים תיקון, התנצלות, זה רע מאוד.
יגאל ביבי: אני מבקש באמת כמה שיותר מהר לעשות את התיקון הזה, לארגן משלחת בראשות השר והמפכ"ל להתנצל ולהסיק מסקנות לגבי אלה שעשו את הדבר המחריד הזה.
שרגא לוי: אני רוצה שנתייחס לכמה דברים שהעלית.
שרגא לוי: ראשית אני מציע שלא נלך ולא ניכנס לסטייה.
שרגא לוי: נושא של הדרוזים הוא נושא שקרוב ללבנו וללבי במיוחד, בעיקרון.
שרגא לוי: אנחנו משרתים ביחד עם הדרוזים, אם זה בצה"ל, אם זה משמר הגבול, אם זה משטרת ישראל בנושא הזה בכלל אסור בכלל להגיד מילה או לרמוז בכיוון מכיוון שאין לזה שום שמץ או ניצוץ קטן.
שרגא לוי: גם אני לא יודע מי זה מח"ט גבעתי בעקרון, גם החברה לא ידעו במי מדובר.
שרגא לוי: בשבילם זה היה אלוף משנה שזה יכול להיות היום הוא ומחר מח"ט אחר או אלוף משנה אחר.
שרגא לוי: לנושא הזה אין רגליים, ההפך.
שרגא לוי: בתוך המורשת אני חושב שמשטרת ישראל הוא אחד הגופים שיכול להיות אור בנושא הזה של יחסים בין יהודים לדרוזים וגם לדתות אחרות.
שרגא לוי: העלית את העניין הזה, אני חייב להגיב על הנושא.
יגאל ביבי: אתה יודע שהעדה הדרוזית נפגעה כולה מההתנהגות הזאת?
יגאל ביבי: התנצלות של השר ושל המנכ"ל הייתה תורמת לאווירה יותר טובה.
יגאל ביבי: אני חושב שמה שאני אומר זה הגיוני.
שרגא לוי: אלה דברים שאני מנוע מלהגיב ברמה הזאת, אני אומר לך ברמה של השטח.
שרגא לוי: ברמה של השטח ברגע שהסתבר הנזק מיד הגיעו מהבית האנשים הבכירים ביותר שיכולים להיות, הגיעו מפקד התחנה ומפקד המרחב.
שרגא לוי: בשביל מה הם באו?
שרגא לוי: הם באו, בין היתר, קודם כל ללמוד את הנושא, להרגיע את המצב ולהביא את המצב לשקט.
שרגא לוי: אפשר לבדוק עם תת אלוף חצבני שגם הגיע למקום וניסה להתערב כדי להוריד את האש.
שרגא לוי: כך שמהבחינה הזו אין פה ולא הייתה כוונה לתת לזה פוקוס, ההפך הוא הנכון.
שרגא לוי: מפקד המרחב דיבר עם אלוף משנה פרס, הוא שוחח אתו.
שרגא לוי: התנהלה שיחה מכובדת ותרבותית ביניהם.
שרגא לוי: באותו ערב נראה על פניו שהנושא הזה לא "תפס גובה".
שרגא לוי: למה הוא תפס ואיך אני יכול לשער.
שרגא לוי: אני יכול להגיד באחריות שזה בוודאי לא מבחינת המשטרה.
שרגא לוי: הראשונה שדיווחה על זה בתקשורת הייתה כרמלה מנשה, אנחנו לא עובדים אתה.
שרגא לוי: אני לא עובד עם הגברת מנשה מבחינת כתבת, אני עובד עם הכתבים הפליליים בעיקרון.
שרגא לוי: אני יודע שהיא דיווחה על זה מיד.
יגאל ביבי: לדעתי היה צריך שר המשטרה והמפכ"ל לבוא להתנצל.
שרגא לוי: אני קטונתי בנושא.
שרגא לוי: בדרג המקומי נעשה הכל, מפקד המחוז בבוקר דיבר אתי ואמר לי עד כניסת השבת אני רוצה לראות ממצא ראשוני.
שרגא לוי: בעקרון הנושא הזה חמור, אירוע חריג ביותר, אני מבקש מיד לזמן לקחת חומר, לעבור על הנושא.
שרגא לוי: הוא מינה עוד קצין יחד אתי ופעלנו עד כניסת השבת כדי שיהיה לנו תמונה ראשונית.
שרגא לוי: לאחר מכן עוד היה השלמה כי תת אלוף חצבני פנה אלי במוצאי שבת והעלה את הטענה שלו כפי שציינתי ובדקתי את זה רק ביום ראשון וגם הנושא הזה קיבל את הטיפול.
איוב קרא: הוועדה רואה בחומרה רבה את כל השתלשלות העניינים ואני מעריך את תעוזת המשטרה ואת מפקד המרחב שאמר שהנסיבות לא הצדיקו מעצר.
איוב קרא: כל הפעולה הזו לא הייתה לדעתו מוצדקת והשוטר לא פעל נכון בנסיבות המקרה.
איוב קרא: אנחנו לא נכנסים לתוכן החקירה שמבצעת משטרת ישראל וגם מצ"ח אבל אין ספק שיש לאקט הזה השלכות והיו לו השלכות גם על מורל ירוד בקרב הדרוזים שנפגעו, כל העדה בעצם נפגעה.
איוב קרא: אני קורא למשטרה ולמרחב הגליל, ואני גם שוחחתי על הנושא הזה עם גורמים הבכירים ביותר במדינה.
איוב קרא: אני חושב ליזום מהלך שבו יהיה ערב משותף (שאתם תיזמו את זה) ערב הצדעה לעדה הדרוזית.
איוב קרא: אני חושב שזה יכול להביא לפידבק מאוד חיובי בשטח ולמודעות וזה יכול לנקות את העבירה.
איוב קרא: אני חושב שזה חשוב גם בעקבות כל מיני דברים שקורים.
איוב קרא: כפי שאתה יודע הכו לפני שבועיים בחור מירקה שעבר במקרה מעכו כי לא הבחינו אם הוא דרוזי או ערבי.
איוב קרא: אתה יודע שזה חוזר על עצמו פעם אחר פעם.
איוב קרא: הבחור אפילו לא הגיש תלונה אבל ראש הממשלה שוחח אתו אישית והתנצל.
איוב קרא: זה מקרים שגורמים לאווירה מאוד עכורה בקרב העדה הדרוזית.
איוב קרא: אני חושב שזה מנוצל על ידי גורמים קיצוניים רדיקליים שמעונינים דווקא באקטים הללו.
איוב קרא: יש אנשים שאפילו לא טרחו להגיע לדיון מכיוון שאולי הם מרוצים מזה שזה קרה כי זה יוצר אווירה מאוד שלילית.
איוב קרא: אנחנו צריכים להראות להם שזאת הייתה מעידה, ותו לא, וזה תפקיד המשטרה לדעתי.
איוב קרא: הכפפה צריכה להתקבל אצלכם בשתי הידיים, וגם לאחר התייעצות עם שר המשטרה הבנתי שזה יכול להביא בחזרה את האווירה המיוחדת.
איוב קרא: הפרשה הזו יכולה להשאיר כתם אם לאו, בצורה כזו אחרת, על הצעירים.
איוב קרא: כשבחור צעיר שעומד לפני גיוס רואה אחד גבעתי, אחד הקצינים המבריקים שיכול להגיע יום אחד לדרגת אלוף, נעצר על ידי שוטר "קטן", מה זה מקרין?
איוב קרא: הבחור היה אחד הקצינים המבריקים עוד לפני שהגיע לדרגה שלו ומעליבים כזה אדם.
איוב קרא: אני שוחחתי עם מר פארזוהוא פגוע מאוד.
איוב קרא: זה גם יכול להשליך על הקריירה שלו באופן אישי.
איוב קרא: בפוטנציאל זה האלוף הבא שלנו, זה אחד הבחורים שמיועדים לקידום, והמח"ט הראשון של חטיבה סדירה, הוא עשה פעילות גדולה מאוד.
איוב קרא: אני חושב שטוב תעשו שתלכו למהלך הזה ליצור חזרה אווירה אוהדת למשטרה באזור הזה.
איוב קרא: אני בטוח מהשיחה שלי עם השר לבטחון פנים שהוא יכול להיות אורח יחד עם ראש הממשלה, יחד עם נשיא המדינה, יחד עם ראש הממשלה.
איוב קרא: חשוב ליצור ממש קמפיין של הזדהות עם קציני צה"ל הדרוזים, כי לא הייתה מטרה לפגוע בהם.
איוב קרא: אם מישהו מעד אנחנו הממונים מתקנים מה שהקטנים לא חושבים פעמיים ובזה אנחנו יכולים ליישר קו בסוגיה הזאת, לפחות מבחינה ציבורית.
איוב קרא: אחרת תמיד זה יישאר כצל אצל הצעירים.
איוב קרא: אני עקבתי אחרי מה שאמרת שזה יכל להיות קצין אחר באותה סיטואציה ולאו דווקא דרוזי, אבל מאחר והוא דרוזי, מה לעשות, זה משליך על העדה.